Document ID: 32005R1654

KOMISIJAS REGULA (EK) Nr. 1654/2005
(2005. gada 10. oktobris),
ar kuru groza Regulu (EK) Nr. 874/2004, ar ko nosaka sabiedriskās kārtības noteikumus par pirmā līmeņa domēna .eu ieviešanu un darbību, kā arī principiem, kas reglamentē reģistrāciju
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2002. gada 22. aprīļa Regulu (EK) Nr. 733/2002 par .eu pirmā līmeņa domēna ieviešanu (1), un jo īpaši tās 5. panta 1. punktu, apspriedusies ar Eiropas Interneta domēnu reģistru, ko noteica ar Komisijas Lēmumu 2003/375/EK (2),
tā kā:
(1)
Ar Komisijas Regulu (EK) Nr. 874/2004 (3) ievieš Regulu (EK) Nr. 733/2002, nosakot sabiedriskās kārtības noteikumus par pirmā līmeņa domēna .eu ieviešanu un darbību, kā arī principiem, kas reglamentē reģistrāciju.
(2)
Ar Regulas (EK) Nr. 874/2004 8. pantu ievieš sabiedriskās kārtības noteikumus par ģeogrāfiskiem jēdzieniem, paredzot procedūru, kas ļauj dalībvalstīm, kandidātvalstīm un visām Eiropas ekonomikas zonas dalībvalstīm pieprasīt savu valstu valdībām reģistrēt vai rezervēt savu vārdu. Minētais noteikums pilnībā nenodrošina Eiropas Savienības ģeopolitisko un valodu daudzveidību un dalībvalstu, kā arī Eiropas pilsoņu interešu ievērošanu. Tādēļ Komisijai ir attiecīgi jāgroza Regula (EK) Nr. 874/2004.
(3)
Šajā regulā paredzētie pasākumi ir saskaņā ar Komunikāciju komitejas atzinumu, kas izveidota ar Eiropas Parlamenta un Padomes 2002. gada 7. marta Direktīvu 2002/21/EK par kopējiem reglamentējošiem noteikumiem attiecībā uz elektronisko komunikāciju tīkliem un pakalpojumiem (pamatdirektīva) (4),
IR PIEŅĒMUSI ŠO REGULU.
1. pants
Regulu (EK) Nr. 874/2004 groza šādi:
1)
Regulas 8. pantu aizstāj ar šādu:
“8. pants
Valstu vārdu un valstu kodu (Alpha 2 sistēmā) rezervācija
1. Vārdu sarakstu, kas norādīts šīs regulas pielikumā, sarakstā norādītās valstis var rezervēt vai reģistrēt tikai kā otrā līmeņa domēna vārdus tieši TLD .eu.
2. Valstu kodus (Alpha 2 sistēmā) nereģistrē kā otrā līmeņa domēnu vārdus tieši TLD .eu.”;
2)
Regulas 12. panta 1. punkta pirmo daļu aizstāj ar šādu tekstu:
“Pakāpenisko reģistrāciju nedrīkst uzsākt, pirms nav izpildīta 6. panta pirmā punkta prasība.”;
3)
Pievieno šīs regulas pielikumu.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 10. oktobrī

Labels: 12
7
15